คอมมานด์ แอนด์ คองเคอร์/เจเนรัลส์ - วิกิพีเดีย

# คอมมานด์ แอนด์ คองเคอร์/เจเนรัลส์

### จากวิกิพีเดีย สารานุกรมเสรี

เว็บย่อ: th.wikipedia.org/wiki/Command & Conquer: Generals
ฝ่าย GLA ยิงจรวด SCUD สตอร์ม, ซึ่งเป็นอาวุธสุดยอดประจำฝ่าย

คอมมานด์ แอนด์ คองเคอร์: เจเนรัลส์ (ต่อจากนี้จะถูกเรียกว่า Generals) คือเกมวางแผนการรบเรียล-ไทม์ ล่าสุดในบรรดาเกมชุดคอมมานด์ แอนด์ คองเคอร์ (Command & Conquer) (ต่อจากนี้ จะถูกเรียกว่า C&C) เกมนี้มีภูมิเรื่องที่ต่างไปจากเนื้อเรื่องดั้งเดิมของ C&C ที่มี หน่วยปฏิบัติการป้องกันโลก (Global Defense Initiative), สมาคมภราดรภาพแห่งน็อด (Brotherhood of Nod), และการสะสมแร่ ไทบีเรียม เป็นองค์ประกอบหลัก อีกทั้งยังมีอีกสิ่งหนึ่งที่ต่างจากเกม C&C อื่นที่ผ่านมา เนื่องจากทั้งเกม Generals และภาคเสริมของมันซีโร่ อาวเออร์ (Zero Hour) ถูกพัฒนาโดย EA Los Angeles หลังจากที่ต้นสังกัดใหญ่ของมัน Electronic Arts (ต่อจากนี้ จะถูกเรียกว่า EA) รับมันมาจากบริษัทที่พวกเขาซื้อมา บริษัท Westwood Studios

Generals ได้นำเทคโนโลยี SAGE (Strategy Action Game Engine - เอนจินเกมแอ็คชั่นและเกมวางแผนการรบ) มาใช้และสร้างเกม C&C เกมแรกที่เป็นสามมิติ เอนจินที่จดทะเบียนลิขสิทธิ์ตัวนี้ถูกพัฒนาไว้เพื่อเกม Generals เท่านั้น, ในขณะนี้ EA ยังไม่ได้ออกแถลงการณ์ใดๆ ที่จะขายลิขสิทธิ์ SAGE นี้ ให้กับบริษัทผู้พัฒนาเกมส์อื่นๆ

ใน Generals, จะมีฝ่ายที่แตกต่างกันอยู่ 3 ฝ่ายได้แก่ สหรัฐอเมริกา, จีน, และกองทัพปลดปล่อยโลก (Global Liberation Army - GLA) โดยที่ GLA คือขบวนการก่อการร้ายที่มีผู้สนับสนุนลึกลับ ที่มีจุดมุ่งหมายที่ไม่ถูกเปิดเผย ทั้งฝ่ายจีนและสหรัฐอเมริกาต่างก็ตกเป็นเป้าของ GLA และล้วนมีสงครามของตนเอง เนื้อเรื่องของ Generals ดำเนินต่อไปเมื่อภาคเสริมของมัน คอมมานด์ แอนด์ คองเคอร์: เจเนรัลส์: ซีโร อาวเออร์ (Command & Conquer: Generals: Zero Hour) ออกวางจำหน่าย

Generals นำเสนอเพลงประจำของแต่ละฝ่ายให้ผู้เล่น เพลงประจำของการเริ่มต้นเกมและการจบเกมเมื่อเล่นภารกิจของจีนคือเพลงชาติจีน, เพลง มาร์ชสมัครชน (March of the Volunteers) ส่วนในภารกิจของสหรัฐอเมริกาจะเป็นเพลงบรรเลง และเพลงแนวทหาร บรรเลงโดย บิลล์ บราวน์ และเพลงของ GLA ที่ฟังแล้วให้ความรู้สึกผสมผสานระหว่างเพลงตะวันออกกลาง (เพลงอาหรับ) และเพลงแนวเฮฟวี่ เมทัล, คล้ายกับเพลงประกอบฉากโซมาเลียฉากหนึ่งในภาพยนตร์แบล็ค ฮอว์ค ดาวน์ (Black Hawk Down)

## [แก้] คอมมานด์ แอนด์ คองเคอร์/เจเนรัลส์: ซีโร่ อาวเออร์

  ดูบทความหลักที่ คอมมานด์ แอนด์ คองเคอร์/เจเนรัลส์: ซีโร่ อาวเออร์

เป็นภาคเสริมของเกม Generals โดยมีเนื้อหาต่อจากเดิม โดยมีตัวละครและเทคโนโลยีใหม่ๆ อีกมาก และเพื่อให้การเล่นเกมส์หลากหลาย จึงมีการเพิ่มนายพล 9 คน โดยแต่ละคนทีความสามารถแตกต่างกัน และยูนิตที่แตกต่างกันด้วย

## [แก้] ดูเพิ่ม

- คอมมานด์ แอนด์ คองเคอร์: เจเนรัลส์: ซีโร่ อาวเออร์ (Command & Conquer: Generals: Zero Hour)
- คอมมานด์ แอนด์ คองเคอร์: ไทบีเรี่ยน (Command & Conquer: Tiberian Series)
- คอมมานด์ แอนด์ คองเคอร์: เร้ด อเลิร์ท (Command & Conquer: Red Alert)
- สงครามต่อต้านการก่อการร้าย

ดึงข้อมูลจาก "http://th.wikipedia.org../../../%E0%B8%84/%E0%B8%AD/%E0%B8%A1/%E0%B8%84%E0%B8%AD%E0%B8%A1%E0%B8%A1%E0%B8%B2%E0%B8%99%E0%B8%94%E0%B9%8C_%E0%B9%81%E0%B8%AD%E0%B8%99%E0%B8%94%E0%B9%8C_%E0%B8%84%E0%B8%AD%E0%B8%87%E0%B9%80%E0%B8%84%E0%B8%AD%E0%B8%A3%E0%B9%8C_%E0%B9%80%E0%B8%88%E0%B9%80%E0%B8%99%E0%B8%A3%E0%B8%B1%E0%B8%A5%E0%B8%AA%E0%B9%8C_24f9.html".

หมวดหมู่: เกมชุด | เกมในระบบปฏิบัติการวินโดวส์ | คอมมานด์ แอนด์ คองเคอร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Dansk
- Deutsch
- English
- Suomi
- Italiano
- Nederlands
- Norsk (bokmål)
- Русский
- Svenska